**O b r a z l o ž e n j e**

Člankom 17. stavkom 3. podstavkom 7. Zakona o sustavu civilne zaštite („Narodne Novine“ br. 82/15, 118/18, 31/20, 20/21 i 114/22) propisano je da predstavničko tijelo jedinice lokalne i područne /regionalne/ samouprave na prijedlog izvršnog tijela donosi procjenu rizika od velikih nesreća, te je Gradonačelnik Grada Zadra 19. prosinca 2023. godine donio Odluku o postupku izrade Procjene rizika od velikih nesreća za Grad Zadar i osnivanju radne skupine za izradu Procjene rizika od velikih nesreća za Grada Zadar, KLASA: 240-01/23-01/07, URBROJ: 2198/01-2-23-5.

Temeljem članka 11. Zakona o pravu na pristup informacijama (NN br. 25/13, 85/15, 69/22), jedinice lokalne samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interes građana i pravnih osoba.

U cilju upoznavanja javnosti s nacrtom prijedloga Procjene rizika od velikih nesreća za Grad Zadar za 2024. godinu, pribavljanja mišljenja, primjedbi i prijedloga zainteresirane javnosti, te u konačnici donošenja što kvalitetnijeg akta, predlaže se za Nacrt predmetne Procjene rizika, provesti javno savjetovanje, koje se objavljuje na internetskim stranicama Grada Zadra, s rokom od 30 dana.